Yrjö V

Yrjö V (George Frederick Ernest Albert); (3. kesäkuuta 1865 – 20. tammikuuta 1936) oli Ison-Britannian ja Irlannin yhdistyneen kuningaskunnan kuningas, Intian keisari ja Britannian siirtomaiden valtionpäämies vuosina 1910–1936.The Kings & Queens of England & Scotland s.196

Hän oli Saksi-Coburg-Gotha-suvun viimeinen brittiläinen monarkki, joka vaihtoi ensimmäisen maailmansodan aikana vuonna 1917 saksalaisperäisen suvun nimen brittiläisemmäksi Windsoriksi.

 Suku ja koulutus 
Isoäitinsä kuningatar Viktorian hallituskaudella syntynyt Yrjö oli Walesin prinssi Albert Edwardin ja prinsessa Alexandran toiseksi vanhin poika ja kolmas Britannian valtaistuimen perimysjärjestyksessä isänsä ja vanhemman veljensä prinssi Albert Victorin jälkeen. Yrjö V muistutti ulkonäöltään paljon serkkuaan Venäjän keisari Nikolai II:ta.

Vuosina 1877–1892 Yrjö palveli kuninkaallisen laivaston palveluksessa, kunnes hänen vanhempi veljensä kuoli alkuvuodesta 1892. Se teki hänestä kruununperijän. Kuningatar Viktorian kuoltua vuonna 1901 Yrjön isästä tuli Britannian monarkki nimellä Edvard VII ja Yrjöstä tehtiin Walesin prinssi. Hänestä tuli kuningas isänsä kuoltua vuonna 1910.

 Hallitsijana 
Yrjön hallituskaudella nousi puheenaiheeksi sosialismi, kommunismi, fasismi, irlantilainen tasavaltalaisuus ja Intian itsenäisyysliike, jotka kaikki muuttivat radikaalisti Brittiläisen imperiumin poliittista maisemaa, joka itse saavutti alueellisen huippunsa 1920-luvun alussa. Ensimmäisen maailmansodan (1914–1918) seurauksena hänen serkkujensa Nikolai II:n ja Vilhelm II:n valtakunnat kaatuivat samalla kun Brittiläinen imperiumi laajeni. Vuonna 1917 Yrjö V vaihtoi kuninkaallisen perheen nimen Saksi-Coburg-Gothasta Windsoriksi, saksalaisvastaisen mielipiteen seurauksena.

Yrjö V aloitti vuonna 1932 nykyaikaan jatkuneen monarkin pitämän joulupäivän radiopuheen perinteen.

Yrjö kärsi terveysongelmista suuren osan loppuhallituskautensa ajan. Hänen kuoltuaan tammikuussa 1936 hänen seuraajakseen tuli hänen vanhin poikansa Edvard VIII. Edvard luopui kruunusta saman vuoden joulukuussa, ja hänen seuraajakseen tuli hänen nuorempi veljensä Albert, joka otti käyttöön hallitsijanimen Yrjö VI.

Kuninkaan suhde vanhimpaan poikaansa Edvardiin huononi ajan myötä. Vuonna 1935 Yrjö sanoi manasi Edvardin tulevaa lyhyttä valtakautta seuraavasti: "kun minä olen kuollut, poika turmelee itsensä 12 kuukaudessa [...] Rukoilen Jumalalta, ettei vanhin poikani koskaan mene naimisiin tai saa lapsia, ja ettei mikään tulee Bertien ja Lilibetin sekä valtaistuimen väliin".

 Avioliitto ja jälkeläiset 
Hän oli naimisissa vuodesta 1893 lähtien Mary Teckin kanssa, ja heille syntyi kuusi lasta.

Yrjö V:n nuorin lapsi prinssi John oli ilmeisesti autistinen ja hän sai toistuvia epileptisiä kohtauksia, joista yhteen hän myös kuoli vain 13-vuotiaana.

NimiSyntyiKuoliPuolisoKuningas Edvard VIII, myöhemmin Windsorin herttua 23. kesäkuuta 189428. toukokuuta 1972 Wallis Simpson (1896–1986); ei lapsiaKuningas Yrjö VI 14. joulukuuta 18956. helmikuuta 1952 Lady Elizabeth Bowes-Lyon (1900–2002); kaksi lastaPrinsessa Mary 25. huhtikuuta 1897  28. maaliskuuta 1965Henry Lascelles, Harewoodin 6. jaarli (1882–1947); kaksi lastaPrinssi Henry, Gloucesterin herttua 31. maaliskuuta 1900 10. kesäkuuta 1974Lady Alice Montagu-Douglas-Scott (1901–2004); kaksi lastaPrinssi George, Kentin herttua 20. joulukuuta 1902  25. elokuuta 1942 Prinsessa Marina (1906–1968); kolme lasta Prinssi John 12. heinäkuuta 1905  18. tammikuuta 1919 

 Kunnianosoituksia 

 Brittiläiset 
Hallitsijana Yrjö V oli seuraavien brittiläisten ritarikuntien suurmestari:
 55x55px Sukkanauharitarikunta (1884)
 55x55px Ohdakkeen ritarikunta (1893)
 55x55px Royal Victorian Order (1897)
 55x55px Pyhän Patrikin ritarikunta (1897)
 55x55px Pyhän Mikaelin ja Pyhän Yrjön ritarikunta (1901)
 55x55px Keisarillisen palveluksen ritarikunta (1903)
 55x55px Intian tähden ritarikunta (1905)
 55x55px Intian keisarikunnan ritarikunta (1905)
 55x55px Brittiläisen imperiumin ritarikunta (1917, perustaja)

Lähde:

 Ulkomaalaiset 

 55x55px Elefanttiritarikunnan ritari (Tanska, 1885)
 55x55px Kaarle III:n ritarikunnan suurristi (Espanja, 1888)
 55x55px Mustan kotkan ritarikunta ketjulla (Saksa)
 55x55px Punaisen kotkan ritarikunnan suurristi (Saksa)
 55x55px Württembergin kruunun ritarikunnan suurristi (Württemberg)
 55x55px Pyhimmän ilmoituksen ylin ritarikunnan ritari (Italia, 1892)
 55x55px Kultaisen taljan ritarikunnan ritari (Espanja, 1893)
 55x55px Pyhän Andreaksen ritarikunnan ritari (Venäjä, 1893)
 55x55px Pyhän Aleksanteri Nevskin ritarikunnan ritari (Venäjä, 1893)
 55x55px Valkoisen kotkan ritarikunnan ritari (Venäjä, 1893)
 55x55px Pyhän Annan ritarikunnan 1. luokka (Venäjä, 1893)
 55x55px Pyhän Stanislauksen ritarikunnan 1. luokka (Venäjä, 1893)
 55x55px Chakri-dynastian ritarikunnan ritari (Siam, 1897)
 55x55px Hohenzollernin perheen ritarikunnan suurkomentaja (Preussi)
 55x55px Krysanteemiritarikunnan suurristi (Japani, 1911)
 55x55px Pyhän Tapanin ritarikunnan sduurristi (Itävalta-Unkari, 1902)
 55x55px Kunnialegioonan suurristi (Ranska, 1903)
 55x55px Serafiimiritarikunnan ritari (Ruotsi)
 55x55px Pyhän Olavin ritarikunta ketjulla (Norja, 1906)
 55x55px Osmanin ritarikunnan 1. luokka (Osmanien valtakunta)
 55x55px Muhammad Alin ritarikunta ketjulla (Egypti)
 55x55px Vapaudenristin 1. luokka sotilasjohtamisesta (Viro, 1929)
 55x55px Siirtomaaimperiumin ritarikunnan suurristi (Portugali, 1934)
 55x55px San Marinon ritarikunnan suurristi (San Marino)

 Lähteet

 Aiheesta muualla 

 Englanti ja sen kuningas juhlivat. Yrjö V:n nousemisesta Englannin valtaistuimelle kulunut 25 vuotta, Aamulehti, 5.5.1935, nro 119, s. 9, Kansalliskirjaston digitaaliset aineistot
 Kuningas Yrjö V:n hallituskausi. Helsingin Sanomain Viikkoliitteelle kirjoittanut Winston Churchill. I. Valtaannousu, Helsingin Sanomat, 9.2.1936, nro 38, s. 25, Kansalliskirjaston digitaaliset aineistot
 Kuningas Yrjö V:n hallituskausi. Helsingin Sanomain Viikkoliitteelle kirjoittanut Winston Churchill. II. Perustuslakikriisi, Helsingin Sanomat, 16.2.1936, nro 45, s. 26, Kansalliskirjaston digitaaliset aineistot
 Kuningas Yrjö V:n hallituskausi. Helsingin Sanomain Viikkoliitteelle kirjoittanut Winston Churchill. III., Helsingin Sanomat, 23.2.1936, nro 52, s. 22, Kansalliskirjaston digitaaliset aineistot
 Kuningas Yrjö V:n hallituskausi. Helsingin Sanomain Viikkoliitteelle kirjoittanut Winston Churchill. IV., Helsingin Sanomat, 1.3.1936, nro 59, s. 26, Kansalliskirjaston digitaaliset aineistot
 Kuningas Yrjö V:n hallituskausi. Helsingin Sanomain Viikkoliitteelle kirjoittanut Winston Churchill. V., Helsingin Sanomat, 8.3.1936, nro 66, s. 26, Kansalliskirjaston digitaaliset aineistot
 Kuningas Yrjö V:n hallituskausi. Helsingin Sanomain Viikkoliitteelle kirjoittanut Winston Churchill. VI., Helsingin Sanomat, 15.3.1936, nro 73, s. 26, Kansalliskirjaston digitaaliset aineistot
 Kuningas Yrjö V:n hallituskausi. Helsingin Sanomain Viikkoliitteelle kirjoittanut Winston Churchill. VII., Helsingin Sanomat, 22.3.1936, nro 80, s. 26, Kansalliskirjaston digitaaliset aineistot

Luokka:Yhdistyneen kuningaskunnan hallitsijat
Luokka:Intian keisarit
Luokka:Britanniantanskalaiset
Luokka:Vuonna 1865 syntyneet
Luokka:Vuonna 1936 kuolleet
Luokka:Seulonnan keskeiset artikkelit